Nou curs gratuït d’autodefensa per a dones i joves des dels 14 anys a Burjassot
2025-07-24

Les instal·lacions de la Policia Local de Burjassot han tornat a ser el punt de trobada per a les dones i joves del municipi que estan participant en una nova edició del curs gratuït d’autodefensa per a dones i joves des dels 14 anys. Una vegada més, des de la regidoria de Policia i Seguretat Ciutadana, dirigida per Manuel Pérez Menero, s’ha apostat per aquesta activitat, tan demandada per les dones del municipi.

En la primera de les classes del curs, l’Intendent de la Policia Local de Burjassot, Óscar Vicó, va donar la benvinguda a totes les participants i les va animar que gaudisquen i aprofiten les classes impartides per professionals en la matèria.

Les participants aprendran nocions bàsiques de defensa personal, tècniques i habilitats d’acció directa i indirecta que puguen protegir-les i salvar-les davant la possibilitat d’enfrontar-se a una situació de risc.